section_heading: Klasa čistoće hidrauličkog ulja
paragraph_text: Uz stupanj finoće filtriranja koriste se i pojam nominalna finoća filtriranja za stupanj finoće β<sub>x</sub> = 20 (95%) i apsolutna finoća filtriranja za stupanj finoće β<sub>x</sub> = 100 (99%). Materijal filtar uloška je zvjezdasto nabran, čime se dobiva vrlo velika površina filtriranja uz relativno mali volumen filtar uloška. Također, time se povećava vijek trajanja, odnosno usporava prljanje filtra, jer se nečistoća nakuplja u naborima, dok "brijegovi" nabora ostaju relativno čisti. Postoje površinski (tkanina) i dubinski (vuna) filtri ulja. Površinski omogućavaju izdvajanje čestica većih od 10 μm i mogu se obnoviti ispiranjem. Dubinski se koriste za izdvajanje čestica manjih od 20 μm i ne mogu se ispirati (za jednokratnu upotrebu).